text:
Relato 82: Mardokeo i Ester
LAGA nos bai bèk un par di aña promé ku Esdras a bai Yerusalèm. Mardokeo i Ester ta e dos israelitanan mas importante den e reino di Persia. Ester ta e reina i su primu Mardokeo ta e persona mas poderoso despues di e rei. Laga nos mira kon esei a sosodé.
E mayornan di Ester a muri tempu ku e tabata hopi chikitu, i p’esei Mardokeo a kri’é. Asuero rei di Persia tin un palasio den e stat Susa, i Mardokeo ta un kriá di dje. Wèl, un dia Vasti, esposa di e rei, no a obedes’é, i p’esei e rei a skohe un esposa nobo pa ser reina. Bo sa ken el a skohe? Sí, el a skohe e bunita hóben Ester.
Bo ta mira e hòmber orguyoso ku e pueblo ta bùig p’e? Esei ta Haman. E tabata un hòmber masha importante na Persia. Haman ke pa Mardokeo ku bo ta mira sintá ei tambe bùig p’e. Pero Mardokeo no kier a bùig. E no a haña ku ta bon pa bùig pa un hòmber asina malu. Esei a pone Haman rabia mashá. I esaki ta loke el a hasi.
Haman a konta e rei mentira tokante e israelitanan. Segun Haman: ‘Nan ta mal hende ku no ta obedesé lei. Nan mester ta matá.’ Asuero no tabata sa ku su esposa Ester ta israelita. P’esei, el a skucha Haman i a saka un lei ku a bisa ku mester a mata tur israelita riba un sierto dia.
Ora Mardokeo a tende di e lei, el a bira hopi preokupá. El a manda un mensahe pa Ester: ‘Bo tin ku papia ku e rei i rog’é p’e salba nos.’ Tabata kontra lei na Persia pa bishitá e rei sin invitashon. Pero Ester a bishit’é sin invitashon. E rei a saka su bara di oro p’e, ku ke men ku Ester lo no ser matá. Ester a invitá e rei i Haman pa un bankete. N’e bankete e rei a puntra Ester ki fabor e ke. Ester a bis’é ku lo e pidi su fabor si e rei i Haman bin kome serka dje mañan.
Durante e komementu Ester a bisa e rei: ‘Nan ta bai mata ami i mi pueblo.’ E rei a rabia. El a puntra: ‘Ken tin tantu tribilidat?’
‘Haman, nos enemigu, e mal hende ei! Ester a bisa.
Awor sí e rei a rabia mes. El a manda pa Haman ser matá. Anto e rei a hasi Mardokeo e persona mas poderoso despues di dje. Mardokeo a perkurá pa un lei nobo ser saká pa permití e israelitanan defendé nan bida dia ku lo mester a mata nan. Dor ku Mardokeo a bira un hòmber asina importante, hopi hende a yuda e israelitanan, i nan a skapa for di nan enemigunan.
E buki bíbliko di Ester.
Pregunta
- Ken Mardokeo i Ester tabata?
- Pakiko Rei Asuero tabata ke un esposa nobo, i ken el a skohe?
- Ken ta Haman, i kiko a pon’é rabia hopi?
- Ki lei nan a traha, i kiko Ester a hasi ora el a haña un mensahe di Mardokeo?
- Kiko a sosodé ku Haman, i kiko a sosodé ku Mardokeo?
- Kon e israelitanan a ser salbá for di nan enemigunan?
Preguntanan adishonal
- Lesa Ester 2:12-18.
Kon Ester a demostrá e balor di desaroyá un “spiritu suave i ketu”? (Est. 2:15; 1 Ped. 3:1-5)
- Lesa Ester 4:1-17.
Meskos ku Ester a haña oportunidat pa aktua na fabor di adorashon berdadero, ki oportunidat nos tin awe pa ekspresá nos deboshon i lealtat na Yehova? (Est. 4:13, 14; Mat. 5:14-16; 24:14)
- Lesa Ester 7:1-6.
Kon hopi hende den Yehova su pueblo awe tambe a enfrentá e peliger di ser persiguí, meskos ku Ester? (Est. 7:4; Mat. 10:16-22; 1 Ped. 2:12)


c: text/html

text:
July 23, 2012 / Lokal
Minister Scoop-Constancia ku atvertensia kla.... IMPORTADORNAN DI REMEDI KU KREA SKARSEDAT LO PERDE PERMIT ...Tin kompania Ulandes ku pèrmit pa si a kaso algu surgi...
...Francisca: Mitar di dos ta prepará trahadónan... TRAHADONAN AQUALECTRA KE KONTESTA RIBA NAN FUTURO ...Hunta komisario a hiba sindikatonan korte tòg djabièrnè atardi...
Segun Minister Scoop-Constancia, pakete básiko lo ta uniforme...
...Eks direktornan Aqualectra a refutá insinuashon Schotte...
TURISMO ‘STAY OVER’ TA KRESE KU 9% DEN LUNA DI MEI
Segun VBC...
WORKSHOP GALIÑA KRIOYO
© 2013-15 Extra - Notisia di Korsou

robotstxt: allowed

filter: keep


text:
Cos ta pinta scur pa Haime Falconi como director na Hospital mirando un fastball di Hunta di Supervision
ORANJESTAD(AAN): Tur cos ta mustra cu dr Haime Falconi lo no keda cuater luna mas na hospital como director.
Despues cu a firma un tipo di acuerdo of protocol cu intervencion di gobierno, parce cu cos ta mustra scur pa e keda. E hunta di supervision a bypass tog e acuerdo y a presenta berdad un contrato nobo di trabou nobo pa cuater luna.
Pero e contrato nobo no ta un prolongacion di e mesun contrato sino un contrato diferente cu ta leu di esun actual. Esey ta mas bien mustra algo di mala fe di parti di e hunta di supervision.
Parce cu e gobernantenan mes no a aprecia e wega malo cu a wordo hunga. Esaki ta un fastball cu e hunta di supervision a manda. E director sigur lo no acepta e acuerdo nobo di trabou.
Tur hende entre otro gobierno a kere cu nan lo sigui riba e contrato cu e tabata tin caba. Sinembargo a haya e situacion caminda cu a presenta un contrato di trabou cu e director Haime Falconi no por acepta. Ta algo cu ta mustra intencional pa e nenga. Si no drecha e contrato nifica cu e director medico lo bai cas y goza di su pensioen y esaki ta netamente loke no tabata desea.


text:
Accion di buskeda pa detenido cu huy
ORANJESTAD(AAN): Diadomingo mainta Polis tabata man yen cu buskeda di detenido cu a huy na altura di Parke Curazon den becindario di e crusada di Jaburibari cu Moko.
Helicopter y algun patruya a uni pa un buskeda cu a sigui te den oranan di merdia.
Bisiñanan a señala algun sospechoso pero tur tip cu Polis a haya no a hibanan pa logra pone man riba e sospechoso cu ta conoci a husticia.
E sospechoso ta bisti cu shirt berde y jeans. Si wak e sospechoso aki den area di Papaya, Nuñe, Moko, Jaburibari of Paradera tuma contacto cu Polis na 100.


text:
Entiero na Aruba considerablemente mas caro cu sea Bonaire y Curaçao
Investigacion haci na islanan ABC a conclui:
ORANJESTAD (AAN): Compania di Seguro pa Entiero, Onderlingehulp, a conduci un investigacion profundo riba gasto di entiero na Aruba, Boneiro y Corsou. A sali afo, por ehempel, cu un entiero na Aruba ta costa considerablemente mas cu na Corsou of Boneiro. Tambe pa cada compania di seguro pa entiero, e gastonan ta varia masha tanto. Danki na e investigacion aki, Onderlingehulp por ofrece su clientenan un imagen transparente di e gastonan di nan entiero desea, di modo cu nan por sigura nan mes pa e suma corecto.
Tur hende por haci uso gratis di e ‘indicador di prijs’ online riba onderlingehulp.com. Pa por duna servicio optimal na clientenan offline, oficina na Aruba di Onderlingehulp a muda di Guyabastraat pa De La Sallestraat.
Online indicador di prijs hopi practico: For di 1986 caba Onderlingehulp ta e specialista den seguro di entiero na Aruba, Boneiro y Corsou. E compania di seguro a conduci un investigacion detaya den e gastonan di entiero, locual a duna un rikesa na informacion.
E informacion aki a keda procesa den e indicador di prijs di entiero riba onderlingehulp.com. Cu e recurso inovativo aki, bo por haci un calculacion di e gastonan di e entiero cu bo ta desea. Cada usuario por indica con su propio entiero mester worde organiza: cua caha, ki tipo di graf, cu of sin misa, flor cu cinta, anuncio, etc.
No laga famia carga e gastonan: Un imagen cla di e gastonan di bo entiero ta importante, ya cu hopi biaha nan ta cay mas halto cu a pensa na prome instante, di modo cu famia y otro sernan keri ainda tin cu contribui financieramente.
Pa evita esaki, ta un must pa sera un seguro den pakete na bo gusto. Ora di haci e escogencianan, laga e indicador di prijs mustra e total nobo di gasto di entiero den forma ‘live’. Bo escogencia final pa cu bo entiero, por worde geprint pa trece cu bo na Onderlingehulp. Lo bo ricibi un regalo di bonbini of un rebaho ora sera un seguro nobo.
Despues di 22 aña na Guyabastraat, e compania di seguro di entiero a drenta su oficina nobo na De La Sallestraat 84 dia 24 di mei 2010. Na e locacion aki Onderlingehulp por brinda cada cliente un servicio mas efectivo cu un toke personal mas agradabel ainda.


text:
Cesar Campos di C.E.A. a muri na Colombia
ORANJESTAD (AAN)Ayera mainta comunidad a lanta cu dos caso lamenta. Prome informe a yega na mesa di redaccion mainta trempan cu un miembro di Cuerpo Especial Arubano a fayece na Colombia.Ta trata aki du nun mimbro di Cuerpo Special Arubano,e a haye envolvi den un desgracia serio algun dia pasa altura di Imelda Kleuter School E desgracia tabata asina serio cu e victima Cesar Clay Campos naci riba 29 di jasniuari 1975,a worde transporta cu urgencia pa Horacio Oduber hospital Specialistanan cu atende e victima a haya ta nesesario pa translada Cesar mas rapido posible pa exterior.
Den caso di Cesar el a worde manda pa Colombia tabata tin speranza cu Cesarlo recupera lentemente,pero posiblmente e golpinan cu elo a ricibi lo ta serio y lo tin su consecuencia. ayera a drenta e tirsto informe cu Cesar a fayece.
Pa su famia colega y esnan na corte di husticia lo sinti su falta, no amenciona e fecha cu e curpa di Cesar lo yega Aruba,pa e worde hiba na su ultima lugar di sosego.


text:
Trudy Hassell ta haci un suplica na comunidad pa contribui na trabao pa e presonan
ORANJESTAD(AAN): E proceso di resocialisacion y reintegracion den nos comunidad pa medio di entre otro proyecto y cursonan ta entre e metanan di KIA. Esaki tambe lo yuda disminui residivismo, esta cu e ex-preso ta bolbe comete un acto castigabel y ta bolbe worde cera.
E director nobo di KIA, Trudy Hassell ta haci un apelacion na nos comunidad pa tuma contacto cu KIA pa yuda provee e presonan cu trabao. Hunto cu Enseñansa pa Empleo ta ofreciendo un curso di electrotechniek caba y ta preparando pa ofrece mas curso.
Tambe, e werkplaats ta worde uza atrobe y ta aki e contribucion di nos comunidad ta hunga un rol importante. Hassell a splica cu e presonan mester di trabao y ta conta cu comunidad pa provee e tareanan.
E presonan, bao di guia, ta duna auto service y ta spuit auto na “mita di e prijs di mercado”, nan ta drecha airco y hasta ta traha kitchen cabinet y potchi di mata na un prijs hopi mas abao cu e prijs riba mercado. Tin hopi cos mas na caminda, Hassell a remarca den un entrevista e siman aki.
Tur proyecto ta dirigi na e participacion di e detenido, unda cu nan ta traha y e placa cu ta worde genera ta bay back den e caha yama “arbeidskas” for di cual ta paga pa cursonan pa e detenidonan y otro necesidadnan manera mantencion di nan mesun espacionan.
E placa di arbeidskas ta locual a worde uza por ehempel pa provee e damanan cu un localidad nobo, renoba y bunita, pa unda nan a caba di muda e siman aki. E trabao cu ta worde haci den KIA ta bon y barata y ora trece e trabao aki pa KIA bo ta contribui pa e detenido haya nan resocialisacion tambe, segun Hassell.


text:
Kolonianan Hulandes Merikano
E tipo di kolonialismo ku tabata komun serka otro paisnan oropeo, e akto di move bai un pais pa konstrui un kolonia no tabata mashá komun serka e Hulandesnan. E Hulandesnan tabata konsentra mas riba negoshi, e pòstnan di interkambio Hulandes tabata existi ront mundu. Pero te ahinda Hulandesnan a traha various forti i habitashon riba e kontinentenan merikano i e islanan den karibe. Aunke mayoria di nan a bai perdi na fin di e siglo 17.
Pero Hulanda por a keda ku su kolonianan den Karibe (Kòrsou, Aruba, Boneiru, Sint Maarten, Sint Eustatius ku Saba) te ora e la duna nan gobernashon autonomo den 1954 i ku te ahinda ta parti di e Reino Hulandes. I tambe e kolonia di Suriname te ku e la hanja su independensia na 1975.
Kontenido
Nort Amerika[editá | edit source]
Karibe[editá | edit source]
Antia Hulandes[editá | edit source]
Kolonisashon di Karibe pa Hulandesnan e kuminsa na anja 1620 riba St. Croix i Tobago, siguí pa habitashonan riba Tortuga (awoki Île Tortue na Haiti) i Sint Maarten. Ora e hulandesnan e perde Sint Maarten pa e Spanjonan na a tuma Kòrsou i Sint Eustatius bou di mando. Despues nan e hanja mitar di Sint Maarten bèk, partiendo e ku Fransia. E grens entre e dos partinan di e isla a keda varia te ora nan a bira offisial na anja 1816.
Otro islanan a wordu kaptura den karibe pa preveni un atake spanjo durante e guerra di 80 anja. I pa soru ku spanjonan no lo hanja akseso di palu i salu den e region. Eseinan ta :
- Kòrsou na 1634
- Saba na 1640
- Sint Eustatius na 1636
- Boneiru na 1634
- Aruba na 1637
- Sint Maarten na 1631
- Tortola, Virgin Gorda, Jost van Dyke prome ku 1640
Te ku lat den e siglo 19 e islanan Venezolano di Aves, e Archipelago di Las Aves, Los Roques i La Orchila tambe tabata wordu konsidera komo parti di karib Hulandes dor di e Gobiernu Hulandes.
Antia Hulandes a keda un teritorio di Hulanda. E la hanja gobernashon propio na anja 1954. Na 1986, Aruba a hanja autonomia, un status aparte di Antia Hulandes. Na oktober 10, 2010 Antia Hulandes a wordu desmantelá. E islanan di Kòrsou ku Sint Maarten a bira paisnan den Reinu Hulandes. Boneiru, Saba i Sint Eustatius a bira parti di Hulanda.
Tobago[editá | edit source]
Hulanda a purba varios biaha pa tin un kolonia riba e isla di Tobago pero kada biaha e tabata wordu distruí dor di otro paisnan Oropeo.
Virgin Islands[editá | edit source]
E Hulandesnan a establese un base riba St. Croix na 1625, e mesun anja ku e Inglesnan. Protestantnan Franses tambe a yuda nan pero e konflikto hulandes ku e kolonia Ingles a kolumina ku e la wordu abandona prome ku 1650. E Hulandesnan a establese un habitashon riba Tortola prome ku 1640 anto despues na Anegada i Virgin Gorda. E Inglesnan a tuma Tortola na 1672 i Virgin Gorda na 1680.
Estadonan Uni di Merka[editá | edit source]
Na 1602, e Gobiernu di e Republiek der Zeven Verenigde Nederlanden a charter e Vereenigde Oostindische Compagnie, of VOC ku e mishon di explora un pasahe na India pa e pais, esaki a resulta den un par di expidishon importante ku a krea e provensia di Nieuw Nederland.
Na 1609, e VOC a komishoná expolador Ingles Henry Hudson ku, den un atempto pa yega na un pasashi nord-ost pa India, a diskubri i tuma un parti di Merka kaminda awendia ta Estadonan Uni i Canada pa Hulanda. Ku e pensamentu ku esaki lo ta e miho ruta pa explora, Hudson a nabega e pasashi di New York Bay riba e riu di Hudson ku e la duna su nomber. Na 1614, Adriaen Block a gia un expidishon na e lower Hudson den e Tyger, anto despues a explora e rui di East River riba e barku di Onrust, asina birando e prome oropeano ku a nabega e area di Hellegat riba e pasashi di Long Island Sound. Block Island i su haf a wordu yamá na su nomber. Ora e la bin bek, Block a kompilá un mapa, anto a bira e prome ku a aplika e nomber "Niew Nederland" na e area entre Virginia Ingles anto Canada Franses, kaminda mas despues e la hanja derechi di komersio exklusivo dor di e gobiernu Hulandes.
Despues di un par di expedishon pa interkambia lana ku e nativonan, e prome luga permanente ku e Hulandesnan a konstrui tabata Fort Nassau riba un isla den e Hudson, kaminda aworaki yama Albany. E habitashon a sirbi komo un factorij pa hasi negoshi ku indjanan, anto a wordu remplasá despues dor di Fort Oranje. Tur dos fortifikashon a wordu yama den honor di e kas royal Oranje-Nassau.
Na 1621, un kompania nobo a wordu establesé ku un monopolio riba negoshinan riba e kontinente merikano anto West Afrika: e (Westindische Compagnie of WIC). E WIC a buska rekonosimentu den e area di merka hulandes - ku a wordu yamá New Nederland - komo un provensia hulandes, ku e la hanja na 1623. E anja ei, un otro forti ku tambe tabata yama Fort Nassau a wordu traha riba e rui di Delaware banda di kaminda aworaki ta Gloucester City, New Jersey. Na 1624, e prome kolonistanan, mayoria di nan tabata bin for di Wallonïe anto katibunan ku tabata di e kompania, a yega den e provensia nobo. Nan a yega na Gouverneurseiland anto a wordu hibá na Fort Oranje, Fort Wilhelmus anto Kievietshoek. Na 1626, e direktor di e WIC, Peter Minuit a kumpra e isla di Manhattan for di e indjanan Lenape anto a kuminsa konstrui fort Amsterdam, ku a krese pa bira e haf i kapital, Nieuw Amsterdam, E kolonia a sigui krese na areanan den serkania manera Pavonia, Brooklyn, Bronx, i Long Island.
No tur e habitantenan di e provensia tabata Hulandes, pero a bin for di various otro pais na oropa i tambe afrika, tresé originalmente komo katibu. Hopi hende di Nieuw Nederland tabata di Wallonie, Alemania i Skandenavië. Tambe tabata tin inglesnan ku a reloka for di New England. Na 1664, un expidishon ingles mandá pa e Duke di York i Albany (despued James II di Inglaterra) a drenta haf di Nieuw Amsterdam, anto a agreva un attake. Dor ku e tabata den un nadeel grandi, Direktor-General Peter Stuyvesant a entrega su mes anto e Inglesnan a kaptura Niew Nederland. E provensia a hanja e nomber New York. E otro parti bou di e riu a hanja e nomber New Jersey.
E konflikto aki a kousa e Di dos Guerra Hulandes-Ingles pero en fin Hulanda a kita nan klaim riba Nieuw Nederland pa interkambio di Suriname.
Sur Amerika[editá | edit source]
Brazil[editá | edit source]
For di 1630, Hulanda a hanja kontrol di un parti grandi di e pida nort-ost di Brazil. E WIC a pone nan hoofdkantoor na Recife. The gobernador, Johan Maurits a invita various artista i scientifiko na e kolonia pa yuda promove migrashon na Sur Amerika. Pero e portuguesnan a gana un viktoria riba Hulanda na 1649. I na 26di Yanüari, 1654, e Hulandesnan a entrega nan mes i a duna kontrol di tur Brazil na e portuguesnan. Despued ku nan a gana e Guerra Hulandes-Ingles, Hulanda a demanda e kolonia di Brazil bek. Anto a menasa pa okupa Lisboa anto e kolonia Brasilero, pasobra e portuesnan tabata den un guerra kontra di Spanja kaba nan a kumpli. Pero e lider nobo Jogan de Witt a tene komersio mas importante ku territorio, anto a bende e kolonia bek na Portugal na 1661.
Chile[editá | edit source]
Na 1600 , e suidat chileño di Valdivia a wordu kaptura dor di e pirata Hulandes Sebastian de Corden. E la bai laga e suidad despues di un par di luna. Despues na 1642 e VOC i e WIC a manda un battalon di un par di boto pa chile pa konkistá e suidad di chile i e minanan di oro for di e spanjonan.[1] E expanshon a wordu kondukta dor di Hendrik Brouwer, un general Hulandes. Na 1643 Brouwer a konkistá e Arcipielago di Chiloé anto e suidad di Valdivia. Brouwer a muri na 7 di augustus 1643, anto e vice-general Elias Herckmans a tuma kontrol.
Emigrashon pa chile a sigui te ku kuminsamentu di e Siglo 20, mayoria di nan for di e Boernan di Sur Afrika. Pero durante e guerra di Boer, Inglatera a kaptura e dos areanan di Transvaal na Sur Afrika i Chile. Te ahinda den mas ku 50.000 hende bibá na chile ku ansestronan Hulandes.
Guiana[editá | edit source]
E WIC a traha un forti riba e riu di Essequibo na 1616. E hulandesnan a kuminsa hasi negoshi ku e hendenan indigeno, meskos ku na surnam anto a establese plantashi di suku ku tabata wordu mantene dor di katibunan for di afrika. Aunke e kosta di Guyana a keda bou di kontrol Hulandesm e Inglesnan a establese plantashonan west di e Rui di Surnam. Konflikto entre e dos paisnan a resulta ku e area a kambia di man varios biaha, pero pa 1796 e Inglesnan tabata kontrola e region. E hulandesnan e duna kontrol di e kolonianan di Essequibo, Demerara, i Berbice na Inglaterra na 1814.
Suriname[editá | edit source]
E kolonia oropeo na Suriname a wordu fundá na e anjanan 1650' dor di Lord Willoughby, e gobernador di Barbados. E kolonia aki a wordu kaptura dor Abraham Crijnsen bou di mando di e Hulandesnan. Na 31 di July 1667, bou di e Tratado di Breda e Hulandesnan a ofrese Nieuw Nederland komo interkambio pa nan faktorianan di suku na Surnam. Na 1683 Suriname a wordu bendi na e WIC anto e keda konosi komo Guyana Hulandes. E kolonia a desaroya un ekonomia basá riba agrikultura i sklabitud. Durante e guerranan Napoleano, Inglatera a kontrolá Suriname di 1799 te ku 1816 te ora nan a dun'e bek na e Hulandesnan. Hulanda a abolisá sklabitud na 1863 i a importa un forsa di labor for di e kolonianan Ingles i Hulandes den Ost-India pa keda drai ku e ekonomia. Gobernashon internal a wordu duná na 1954 anto independiensia na 1975. E prospekto di independensia a pone ku un gran parti di e poblashon di e pais nobo a imigra bai Hulanda i Merka. E komunidat Surnam na Hulanda ta aworaki kasi mes grandi ku na e pais mes, mas o menos (450.000). [2]
Wak tambe[editá | edit source]
- West Indische Companie Hulandes
- Emperio Hulandes
- Imperialismo
- Kolonialismo
- Komersio di katibu transátlantiko


text:
Dialuna atardi e parha blou di KLM lo pisa suelo bek di Aruba
Gobierno a logra:
Aruba ta yama KLM un caluroso bon bini
ORANJESTAD- Na 2008 durante e gobernacion anterior KLM a dicidi di para tur su vuelonan pa Aruba for di 29 di maart 2009. Asina cu e gobierno nobo a sinta a cuminsa deliberacionnan cu KLM pa trata na convence e compania prestigioso aki pa tin Aruba bek como su destinacion.
Gobierno a logra y dialuna awor KLM lo ta bek na Aruba. Esaki danki na e esfuersonan grandi y e forma decente di actua di gobierno di Aruba. Un logro inmenso den menos di tres luna di gobernacion.
Ta cu masha tristesa Aruba henter a ricibi e noticia na 2008 cu KLM a dicidi di lo no tin Aruba mas como destinacion for di 29 di maart 2009. KLM cu a bula Aruba pa 70 aña sin interupcion a dicidi dor di e mal relacion cu e tabatin cu e gobierno anterior pa para tur su vuelonan pa e isla aki. KLM a mantene si tanto Corsow como Boneiro den su itinerario.
Den su programa di gobernacion partido AVP a pone cu e lo trata na tur forma pa convence gerente di KLM pa nan regresa Aruba. Esaki a bira un meta grandi pa e gobierno nobo y mesora cu el a sinta a biaha pa Hulanda pa delibera cu gerente di KLM pa cumpli cu e promesa aki. Esaki a sosode tambe y dialuna awor, dia 1 di februari 2010 KLM lo ta bek na Aruba.
Prome cu KLM sali rumbo pa Aruba, lo tin un ceremonia na Schiphol na unda lo ta presente e director di KLM sr.Hartman y Minister di Transporte Camil Eurlings. Di parti di Aruba lo tey naturalmente Prome Minister Mike Eman y tambe Minister di Economia, Asuntonan Social y Cultura sra.Michelle Hooyboer-Winklaar.
Durante e ceremonia aki e personanan menciona lo hiba palabra pa entre otro accentua un bes e importancia di e regreso di KLM pa Aruba.
Cu presencia di Minister Eurlings gobierno Hulandes kier demonstra con importante e ta haya cu e relacion entre KLM y Aruba a keda reestablece.
Riba e vuelo inaugural aki lo biaha diferente persona ilustre, manera e vice-presidente di KLM sr.Willem de Jonge kende ta responsabel tambe pa “Government and Institutional Affairs”.
A bordo lo tin diferente manager di seccion di KLM, periodistanan y varios invitado.
Na Aruba nan lo wordo ricibi pa Minister di Turismo sr.Otmar Oduber y otro dignatarionan Arubiano y tambe diferente invitado. Aruba ta di fiesta, pasobra e ta un dia importante pa su futuro y e futuro di generacionnan pa bin.


text:
Archivo di December, 2010
Diasabra awo dia 1 di januari 2011 pa 6or di atardi
ORANJESTAD (AAN): “Nos ta ranca sali dia 1 di januari 2011 y nos ta sigui te na luna di Maart 2012”, asina Alice van Romondt, Presidente di e commission organizador di e evetonan rond di celebracion di 25 aña di nos Status Aparte a informa.
Gobierno di Aruba ta contento di por celebra cu comunidad e gran logro aki cu sin duda a nifica progreso y desaroyo obvio pa nos pais den e ultimo 25 añanan.
ORANJESTAD.(AAN); A wordo reporta diaranson algo pasa di tres’or di marduga, un caso di ladronicia na un establecimento den Bernhard straat.
Ta asina cu e homber di inicialnan K.L. a denuncia cu e anochi anterior pa mas o menos 7’or el a sera porta di negoshi y tur cos tabata na orden.
Marduga personal di compania Benjamin Security a yama e denunciante y nan a pone na altura cu a kibra drenta den “Latino”. situa den Bernhardstraat.
Dorna na Abundancia di Cultura y Musica
ORANJESTAD (AAN): Calendario di Personahe di New India Assurance ta habri 2011 cu e dedicacion pasiona cu Sr. Alphonso Boekhoudt tin añanan largo ta demostra na e gran importancia di ta conserva loke ta nos cultura. Den esaki Sr. Boekhoudt ta haci uzo di e infinito na Creatividad y Amor berdadero cu Divinidad ta brinda humanidad pa sigui expande den un ehempel fertil for di cual siguiente generacionnan tur por siña, disfruta y sigui beneficia.
ORANJESTAD.(AAN); Patruya di Oranjestad a wordo dirigi algo pasa di dos’or di marduga diaranson, pa Kamerlingh Onnestraat, na e tereno di R.C.A.
Aki polis a papia cu doño di un container cu ta carga cu clapchi.
Segun e doño cu ta e homber denunciante naci na China guardia di seguridad cu ta encarga cu vigilancia di e tres containernan cu ta contene clapchi, a wak un pickup color blanco cu tres persona sinta dilanti y den baki tin mas hende.
ORANJESTAD (AAN)—Manera ya ta bon conoci cu akin a Aruba e deporte di karting a cay drasticamente y tur loke bo ta tende cu tin cambionan cu mester bay tuma lugar, pero e unico progreso cu nos a logra wak, ta trabounan cu a wordo haci riba e pista di karting na Bushiri, pero pa loke ta trata actividadnan mes, esaki ta masha pober mes y ta un lastima, ya cu e ta un deporte hopi emocionante mes,
Sinembargo di otro banda tin e grato noticia cu Gio Wong y su yiu Bryan Wong si a sigui dilanti cu defendiendo bandera di Aruba y ultimo tempo hopi tabata esnan cu tabata testigo di e esfuerzo grandi cu a wordo haci pa asina Bryan Wong por a bay defende e bandera di Aruba na Las Vegas.
ORANJESTAD (AAN)—Un celebracion di kita sombre a wordo organiza pa Zenovio Quandus, conoci cariñosamente como Doyce of Dodo cu tabata celebrando su di 65 cumpli años.
Pa haci di e celebracion aki uno mas unico y inolvidable, a dicidi pa laga e hobennan di Rincon Boys pone drama musical.
ORANJESTAD (AAN): Recientemente DJ-rick a gana e DJ MAS POPULAR di e Back 2 Gala party caminda el a haya un BlackBerry Curve 3G y 1 luna Gratis di Data for di SETAR.
DJ-rick a bira e felis ganador pa di dos aña consecutivo.
Manera ta conoci, door di SMS Genie na 222 e Dj cu mas voto ta bira e ganador.
ORANJESTAD (AAN)—Na Aruba nos conoce hopi Polis y entre nan tin hopi Polis femenino cu diariamente ta subi caya cu e meta di combati criminalidad mas tanto possible y hopi biaha sin importa den ki peliger nan ta hinca nan curpa.
Un poco dia atras nos por a mira por ehempel un grupo di Polis femenino cu a logra haya un auto pega den un mondi y cu a wordo uza pa un atraco, caminda e personanan cu tabata den e auto aki a core drenta un mondi y a bay laga e auto atras.
Fraccion di AVP
ORANJESTAD(AAN): Na bispo di fin di aña fraccion di AVP ta wak atras riba un aña cu tabata dificil pa hopi hende, pa hopi organizacion, negoshi y pa tur e barionan.
E dolor cu nos a wak den pueblo, den wowo di e hendenan sin trabao, e empresario cu ta wak su negoshi sera, ta corda nos tur dia di e trabao cu nos tin di sigui haci pa kita e dolor y pone nos hendenan back na trabao. Nos compromiso tabata y lo sigui ta pa no descansa te ora nos pais ta back riba su pia y cu den cada cas e felicidad bolbe pa keda.
ORANJESTAD (AAN): Paseo Herencia lo cera aña 2010 cu nan tradicional celebración di fin di aña riba di 31 di December cuminsando pa 2or di atardi..
E celebración lo cuminsa cu músicaen bibo di Rincon Boys ariba plaza pa trece un dushi ambiente criolo
ORANJESTAD (AAN): Dia 10 di december 2010 tur trahador di fundacion WGK a celebra hunto nan cena di pasco na Renaissance Convention Center. E grupo a worde anima pa disjockey pitufo.
Cuminda serbi tabata varia di local y oriental. Tur persona a goza te 1.00 or di madruga. Un danki special ta bay na Compra NV y Martijn Trading cu a sponser e bunita cena pa Wit Gele Kruis.
ORANJESTAD (AAN): General Air Services & Tiara Air N.V. a celebra nan fiesta fin di aña na Westin Resort.
E animacion durante e anochi di gala aki tabata na encargo di Prive cu a pone un tremendo ambiente.
Management a duna un speech pa asina gradeci tur empleado pa e bon trabao y además a reconoce varios empleadonan cu a resalta pa nan trabao execelente durante aña.
ORANJESTAD (AAN): Cu hopi asombro, mester a mira con hobennan cu mente putri a haci hopi destruccion na e edificio di Morgan island.
Sigur un hopi mal propaganda pa nos Turismo, cu ta mira con nos Aruba a cambia den hendenan humilde y carinoso den un grupo di hobennan cu ta pensa ariba destruccion solamente.
ORANJESTAD(AAN): Dia 2 di januari, 2011 lo bay tin un misa grandi riba Plaza Betico Croes, organiza door di Reach Out And Touch hunto cu The Good Samaritan Christian Center. Esaki ta un celebracion religioso riba plaza Betico. Tur religion ta envolvi den e evento aki.
E lo cuminsa 7or di anochi y ademas di e acto religioso lo tin tambe musica religioso. Guy Viapree a splica cu nan a organiza e evento aki pa habri aña riba Plaza Betico Croes. E servicio “Un anochi di Speranza” ta cuminsa pa 7’or di anochi y entrada ta gratis.
ORANJESTAD (AAN)* Aña 2010 ta clausura den un situacion economico mundial un poco mas positivo cu un aña pasa. Poco a poco economia mundial ta mehorando, pero no tur caminda cu mesun rapidez. Na Estadonan Uni, un crecimiento modera di GDP (2.6% den di tres cuartal) ta motivo pa algun optimismo, sin embargo por observa cu no tin ainda un mehoracion den cifra di desempleo cu ta mantene su mes
na 9.8%.
Na Europa por mira un panorama mixto, unda desaroyo fuerte den país manera Alemania ta tuma lugar simultaneamente cu problema financiero profundo na Irlanda, Portugal y posiblemente Spaña, unda no tin suficiente control riba gasto publico excesivo. Mas y mas tambe escenario economico mundial ta sinti presencia di e gigantenan nobo, manera China, India y Brasil, unda ta existi un mercado di clase media creciente, cual ta percura pa un demanda grandi di producto petrolero.


text:
Bomberonan cla pa cuminsa e di 37 Fire Prevention Week dia 5 di october te cu 14 october
ORANJESTAD (AAN): Bomberonan a yama un conferencia pa asina anuncia e celebracion di siman di bomberon.
Aki lo haci actividad pa e bomberonan. Edward de Cuba comandante di cuerpo di bombero a hiba palabra.
El a splica cu lo cuminsa dia 5 di October cu e parada di bombero. Lo mustra material y ekipo hunto cu e personal cu nan tin.
Dia 6 di October lo tin family day organiza pa e club social. Dia 7 di October lo tin Opendag yamando un welcome na tur hende pa mustra kico bomberonan tin cu weganan pa tur hende. Lo tin un challenge tambe di bomberonan contra bomberonan.
Kier pone algo pa e muchanan tambe competi maak mee. Dia 9 di October lo ta dia di bombero y na misa Santa Theresita lo tin un misa dedica pa e bomberonan. Dia 10 di October lo tin sesosport competiendo entre e otro departamentonan. Dia 11 di October lo tin un training grandi cu bomberonan lo tene sea den un hotel of otro caminda cu ainda no ta oficial. Dia 12 di October lo tin competencia di futbol entre teamnan local of otro organizacion. Dia 13 tin softball. Dia 14 di October lo tin e 10 kilometer fun run walk cuminsando pa 5or di atardi. Bomberonan di exterior entre otro di Venezuela, Merida, Bonaire ta bin competi den e actividadnan relaciona cu siman di bombero na Aruba segun Edward de Cuba comandante di cuerpo di bombero.


text:
SIMAR lo no participa mas na manifestacion di 1 di mei
Pa motibo cu e escencia di manifestacion a cambia
ORANJESTAD (AAN): Sindicato di Maestro di Aruba a ser invita pa FTA pa tuma parti na e manifestacion di dia 1 di mei proximo. Directiva di SIMAR na su turno a wak esaki cu positivismo y cu entusiasmo y concientemente kier a participa pa duna balor y honor na e celebracion di Dia di obrero. Esaki pa recorda logronan di obrero y sindicalistanan cu den pasado a para pa derechonan cu te cu awe nos ta beneficia di nan.
Directiva a tuma nota durante e ultimo dianan di diferente desaroyo menos positivo rond di e manifestacion. Entre otro comentarionan riba facebook, via mail, yamadanan anonimo y reaccionnan riba articulonan den medionan electronico ta demostra cu e esencia di e manifestacion a cambia por completo. Lamentablemente e ta hayando un caracter politico y ta indica di lo bira un marcha di protesta.
SIMAR na ningun momento kier a participa pa motibonan negativo, ni pa sostene ningun partido politico. Directiva, despues di a tuma nota di e desaroyonan ya menciona y despues di a discuti esakinan durante reunion di directiva dialuna ultimo, a dicidi cu SIMAR lo no participa mas na e manifestacion di dia 1 di mei.
Ta haci un suplica na miembronan pa tuma nota di e cambio aki.


text:
March 23, 2013 / Lokal
Segun direktor García di Girobank
“Mi no a tuma ningun depchi pa organisá kongreso”
Parlamentario dr. Moses a presentá proyekto
...segun minister di asuntunan di reino, Ronald Plasterk...
...A piki delaster un trahadó for di e bintisinku (25 )pòstnan... NORMAN HUGO ( K9 ) RABIA KU E MANERA KU KONTROL A BAI ...E kontròl por a bai otro...
Hamaikino indokumentá:
Riba dia internashonal di Meteorologia...
Riba dia mundial di awa... AQUALECTRA A KUMINSA KU DESMANTELASHON DI E PROSESO PRODUSI AWA I KORIENTE ....na Mundu Nobo despues di 57 aña
Ku karchi grátis pa Autoshow
POSISHON DI E KALIDAT PA KANTORNAN DI ABOGADO AÑA 2013
© 2013-15 Extra - Notisia di Korsou


text:
Cumpleaños Diaranzon 31 Augustus 2011
Hiep Hiep Hiep Hoeraaaaa! Awe nos Little Mermaid Laura Boekhoudt ta haci 3 aña. Papi, Mami y bo ruman chikito Nohely ta deseabo un dushi dia hunto cu henter famia. Nos ta stimabo masha hopi mes. Cu Papa Dios drama su bendishon riba bo y regalabo hopi aña mas yena cu dicha, alegria, felicidad, salud y hopi amor. Love you a lot Pops!
Awe 31 di Augustus ta cumpli su di 3 añitos nos dushi little mermaid di Papaya 24: Laura Boekhoudt. Bo ta haya hopi Pabien, Brasa y Sunchi di Mama Nydia, Pepe Della y Robert y dibo Primo Jeandre y primanan Nydie y Richdienne, Laura pasa un dushi dia awe cu Papa Dios drama su bendicion awe mañan y semper ariba bo y jena bo jen di dicha amor felicidad y cu hopi salud, un djis nos ta bay have fun hunto aya na Orlando, nos ta stima bo un mundo!!!
Diamars tabata di fiesta e little “Biggy Boy’ di cas, JEANNICK ROLANDO RAS. Jeannick ta cumpli 5 aña y e ta haya abrazo y Hi-5 di su mami Evelyn, papi Jean-Carlo, ruman Evah kende ta stima su big brother un mundo, big brother Jeadré, oma- y opanan, bisa-oma y opanan, tanchinan Sue Ann y Diliana y su oompie Randall. Mas Hi-5 e ta ricibi di su peechi Joanne y padrino Puchi, demas tanta y omonan, juf. Kimberly y amiguito- y amiguitanan di Conrado Coronel Kleuterschool y di Sero Preto, Paradera fan Club. Un big Hi-5 tambe di su brother full suave Jonathan Biggy Boy. Full famia y conocirnan ta duna Jeannick awe Hi-5 riba su dia. Pabien Jeannick!
Awe 31 di Augustus ta cumpli un aña mas di bida e bisinja mas loko di madiki kavel..E ta haya pabien di su yiunan stima Omayda,Cristina, Micheal Y Preston y di su nieta stima Shaqueeny y di su nietonan sin dolor Jerwin & Darnel y Di su Amor Pepe…Sin lubida di su bisinja cu ta sinta warda triet…Corda trece bolooo…PABIEN LOKAAAA..Hopi aña mas di bida,salud y felicidad…
“Dia 31 di augustus ta e dia e chick master y gangstah di Colegio Arubano a nace! She is very loved by all her friends. Happy birthday darling and many more years to come from all your friends specially Natasha Latham. ;D This is our year! All out for our diploma!”


text:
Relato 29: Pakiko Moisés A Hui
MIRA Moisés huyendo for di Egipto. Bo ta mira e hendenan ta persiguié? Bo sa pakiko nan ke mata Moisés? Laga nos mira si nos por haña sa.
Moisés a lanta den kas di Fárao, e gobernante di Egipto. El a bira un hòmber masha sabí i importante. Moisés a komprondé ku e no tabata egipsio, ma ku su berdadero mayornan tabata esklabo israelita.
Un dia, tempu e tabatin 40 aña di edat, Moisés a disidí di bai mira kon ta bai ku su pueblo. E moda ku nan a wòrdu tratá tabata teribel. El a mira un egipsio suta un esklabo israelita. Moisés a wak rònt, i ora el a mira ku niun hende no tabata wak, el a dal e egipsio, i e egipsio a muri. Anto Moisés a skonde su kurpa den santu.
Su siguiente dia Moisés a bai pa mira su pueblo atrobe. El a pensa ku e por a yuda nan pa nan no mester ta esklabo mas. Pero el a mira dos hòmber israelita ta bringa ku otro, i p’esei Moisés a puntra esun ku tabata hasi malu: ‘Pakiko bo ta gòlpia bo ruman?’
E hòmber a puntra: ‘Ken a hasi bo nos gobernante i hues? Bo ta bai mata mi manera bo a mata e egipsio?’
Moisés a haña miedu. El a komprondé ku hende a haña sa kiko el a hasi ku e egipsio. Asta Fárao a tende di dje, i el a manda hende pa mata Moisés. P’esei Moisés tabatin ku hui for di Egipto.
Ora Moisés a sali for di Egipto, el a bai leu te na e tera di Madian. El a topa ei ku famia di Jetro, i a kasa ku un yu muhé di dje yamá Séfora. Moisés a bira wardadó di karné i a kuida e karnénan di Jetro. El a biba 40 aña na e tera di Madian. Awor e tabatin 80 aña di edat. Anto un dia ora Moisés tabata kuida e karnénan di Jetro, un kos asombroso a sosodé ku a kambia e bida di Moisés por kompletu. Laga nos mira kiko tabata e kos asombroso ei.
Eksodo 2:11-25; Echonan 7:22-29.
Pregunta
- Na unda Moisés a krese, pero kiko e tabata sa tokante su mayornan?
- Kiko Moisés a hasi ora e tabatin 40 aña di edat?
- Kiko Moisés a bisa un hòmber israelita ku tabata bringa, i kon e hòmber a respondé?
- Pakiko Moisés a hui for di Egipto?
- Na unda Moisés a hui bai, i ken el a topa ei?
- Kiko Moisés a hasi durante e 40 añanan despues ku el a hui for di Egipto?
Preguntanan adishonal
- Lesa Eksodo 2:11-25.
Apesar di tur e añanan di edukashon den e sabiduria di e egipsionan, kon Moisés a demostrá su lealtat na Yehova i su pueblo? (Eks. 2:11, 12; Heb. 11:24)
- Lesa Echonan 7:22-29.
Ki lès nos por saka for di Moisés su intento pa libra un israelita ku su mes forsa for di sklabitut na Egipto? (Echo. 7:23-25; 1 Ped. 5:6, 10)


text:
Digicel ta dedica un Kerstboom gigantesco na comunidad di Aruba riba Plasa Daniel Leo
Bunita ambiente riba Plaza Daniel Leo
Digicel ta dedica un Kerstboom gigantesco na comunidad di Aruba riba Plasa Daniel Leo
Digicel hunto cu MAMBO a inaugura nan Kerstboom mahestuoso riba Plasa Daniel Leo diaranson anochi, cambiando asina e bista completo, treciendo e alegria y magia di Pasco den e area aki.
E inauguracion a tuma luga durante di un evento magico, unda pa 7’or di anochi Digicel a cende tur e luznan di e Kerstboom di seis meter halto. Plasa Daniel Leo asina a keda bunita ilumina, cu decoracion moderno, bunita y impactante den e colornan di Digicel. Ademas di e Kerstboom, e compania a pone un LED sign di Digicel aki.
Staf y personal di comunicacion mobil cu mas ta creciendo na Aruba, Caribe Hulandes, den Caribe, Centro America y e region Pacifico, a celebra e anochi festivo aki cu comunidad di Aruba. Digicel a brinda e oportunidad na tur persona cu tabata kier, pa nan saca potret cu e kerstboom.
Digicel y MAMBO y sigur tur comerciante den e area a keda hopi contento cu e “look” nobo di Plasa Daniel Leo pa Fin di Aña y ta invita pueblo di Aruba pa bishita centro di Oranjestad, pa haci compra, saca potret cu e Kerstboom of simplemente socialisa cu famia y amigonan den un ambiente unico y cu chens pa gana AWG 1000,- cash simplemente post e potret ariba nos Facebook wall y invita bo conocirnan pa like bo potret, y esun di mas like lo ta e ganador y lo wordo selecta Januari 6, 2015.
Pa keda bon informa tocante tur actividad di Digicel y premionan special pa e temporada aki di Pasco y Fin di Aña, “like” e pagina di Digicel riba Facebook.


text:
July 16, 2013 / Lokal
Korte Komun ta haña ku tin sufisiente base pa investigashon tuma lugá: HUES ULANDES ENKARGA KU ENKUESTA SIVIL Kompanianan ku lo wòrdu investigá ta: Aqualectra, Curoil i Refineria Di Kòrsou (Rdk)
...Geertruida presidente Adeck: Steven Martina a hasi Adeck hopi bon fabor...
...debí na reunion Ministernan riba DAE den wikènt último...
Si investigadó konstatá mal maneho den kompanianan di utilidat:
CPA A FIRMA UN KONTRATO KOLEKTIVO NOBO PA SU EMPLEADONAN
Relashoná ku suma mionario skondí na Kòrsou
...Rutte: CFT a informá dje adelanto grandi na Kòrsou...
Remitido....
DAE TA LAMENTA UN ANALISIS POBER
... Pabien na Sra. Anja Djaoen...
Fundashon Verriet:
© 2013-15 Extra - Notisia di Korsou


text:
Metacorp ta cla pa cende su grandioso pagara tradicional di fin di aña
ORANJESTAD (AAN): Manera ta un tradicion caba pa añanan MetaCorp ta cla pa cende su grandioso pagara di fin di aña cu ta forma parti di e celebracion na Aruba. E pagara cu lo wordo cendi 31 di december riba L.G. Smith Boulevard, ta dedica na henter e pueblo di Aruba. MetaCorp ta un compania enorme y sigur a cosecha diferente exito den aña 2014.
Pa menciona algun Renaissance Aruba Resort & Casinos a finaliza despues di 2 aña e renovacion di e kamber nan lujoso y moderno, como tambe e bar y restaurant nan di e hotel a keda completamente renoba. E renovacion di dicho hotel ta valora na mas di 20 million dollar. Unda recientemente a hiba e titulo di ‘world luxury hotel awards ‘ di e continente Americano den e categoria ‘luxury adult beach resort’
Crystal Casino recientemente a celebra 25 aña di excelencia, den 2015 Crystal & Seaport Casinos ta sigui introduci machine nan nobo y moderno pa su clientela.
Renaissance Mall Aruba e cas di marcanan di luho mundialmente renombra riba pasarela international a yama bonbini manera Prada, Burberry y Dolce & Gabbana. Den 2015 lo incorpora na e famia di marcanan entre otro Tiffany & Co.
Renaissance Marketplace actualmente finalizando e construction di e centro commercial.
E traditional pagara di 6 miyon tiro lo wordo cendi riba diaranzon, 31 di december pa exactamente 1or di merdia.
E pagara ta cuminsa dilanti di The Cinemas na Renaissance Marketplace y ta termina dilanti di Louis Vuitton na Renaissance Mall.
MetaCorp ta manda un invitacion pa henter pueblo di Aruba pa bin celebra e clausura di aña diaranzon, dia 31 di december pa admira y yama aña 2014 ayo cu e grandioso pagara aki riba ritmo di dande pa asina core cu tur e fucunan y yama aña 2015, bon bini cu yen di suerte, exito y salud. Gerencia di MetaCorp ta desea henter pueblo, y specialmente tur empleado un feliz aña 2015!


text:
Cumpleaños Diahuebs 26 Februari 2015
Ariba un dia manera awe, 30 aña pasa, a nace un talento unico, dinamico y cu un spirito hopi bibo. Su nomber ta
Mirthania Rasmijn,
mihor conoci como Thania. E tin siete aña trahando cu Crystal y Seaport Casino y su colega nan no por ni un dia sin dje. Famia, amigonan y specialmente su coleganan di Executive Office, Host Department na Crystal y Seaport Casino ta desea Thania hopi aña mas di bida, salud y cu pronto e amor berdadero por bati na bo porta. We love you! Enjoy bo dia hopi awe…..bay poko poko cu e glasnan di binja…..
Awe nos ta canta happy
b-day pa e 2nd blessing di cas.
ALVISONE.
bo ta hanja pabien di parti Mami, Opa, di
bo ruman Aldrione, Tanchi nan. di bo
madrina nan y padrino nan y demas
famia. cu papa dios drama su bendicion
ariba bo pa bo cumpli hopi anja mas di
bida.
happy 1ste b-day baby.
Awe Mirna Koolman-Maduro
a cumpli 60 anja mas di bida.
Bendicion ta bini diparti su mayornan
Machinita y PaBetto, su rumannan Rochi,
Nel y Marlene.
Felicitacion di su casa
Mando, su juinan Julisa y Melissa, su
nietonan Jamil, Amir, Jemelaine,
Mirziah, Zahir y Nelisha.
Awe ta cumpli un
anja mas di bida
Norangelo Jacobus..
E ta hanja pabien
di su mama y tata
y demas famia
nan na Aruba,
Korsow y Hulanda.
Masha pabien
papito Xx


text:
Mesa periodiko
E Mesa periodiko ta un tabél di elementonan kimiko. Aunke tin prekursornan di e tabél aki, su invenshon ta generalmente akreditá na e kimiko ruso Dmitri Mendeleev a 1869, ku a intindi e tabel pa ilustra e trendnan rekuriendo den e propiedatnan di elementonan. E layout di e tabél a wordu kambia varios biaha, anto modelnan theorektiko nobo a wordu trahá pa splika aktuashon kimiko. E mesa periodiko aworaki ta esun mas husa den e disiplina akademiko di kemestria, provadiendo un frame pa klasifika, sistematisa i kompara tur e diferente formanan di gedrag kimiko. E tabel ta haña hopi uso den kemestria, fisiko, biologia anto ingeniero, espesialmente ingeniero kimiko. E tabel standart di awendia tin 118 elemento.


text:
33 Porciento di votador no a emiti voto na Scol Basico Reina Beatrix
ORANJESTAD (AAN)– Di ultimo dos eleccionnan, esun di 2009 y esun di 2013, Scol Basico Reina Beatrix a resulta e stemlokaal unda mas tanto hende no a emiti nan voto. Den tur dos eleccion e cifra di no emision di voto na e stemlokaal aki a pasa 30 porciento.
Na 2005 esaki tabata 31 porciento ( a vota 710 di 1022) y e aña aki 33 porciento.
9 a vota 627 di 929
Na Don Bosco Club na Noord, 25 porciento no a emiti voto e aña aki mientras cu na 2009 tabata 27 porciento. Na 2009 a emiti voto 781 di 1065 y na 2013 esaki tabata 886 di 1183 cu derecho di voto.
Abraham de Veerschool na San Nicolas ta e siguiente stemlokaal cu mas tanto hende no a emiti nan voto. Den eleccion 2009 y eleccion di e aña aki ta 25 porciento di esnan cu derecho di voto no a emiti voto.
Na 2009 a vota 739 di 1011 y e aña aki 777 di 1036 cu derecho di voto.
Na 2009 tabata Scol di Polis Na Lago Heights cu tabata tin 25 porciento cu no a emiti voto. A vota 807 di 1080, pero e aña aki esaki a baha pa 20 porciento na Scol di Polis cu 896 cu a vota di 1114 cu derecho di voto.
Riba 20 porciento ta haya e aña aki tambe Colegio Sagrado Curazon na Savaneta, stemlokaal 48, cu 24 porciento no a emiti nan voto. Na 2009 tabata 26 porciento. Na 2009 un total di 733 di 991 votador cu derecho di voto a emiti nan voto. E aña aki tabata 71 di 992.
Na Centro di Bario Noord 22 porciento no a emiti voto, mescos cu na YMCA na San Nicolas cu na 2009 tabata 26 % no a emiti voto. E aña aki tabata 766 di 981, y 4 aña pasa 753 di 1011.
Na Colegio EPI na Playa , Pieter Boer School na San Nicolas y Scol di Polis na San Nicolas 20 porciento no a emiti voto.


text:
Cumpleaños Diahuebs 27 September 2012
Awe nos ta celebra na oro y canta dushi HBD pa e mama, tanta y wela cu a
mira Sara, esta Isabel Croes, cu awe ta hasi su bunita edad di 50 aña…
Macuto yena cu Sunchi, Amor y Pabien ta bin di su casa cu stime awe, mañan y
semper John Croes, di su 3 tesoronan Jennety, Jennifer y Johana, di su 6
nietonan, Naigelaine & Naigelienne, Johniel, Zion, Lusienne y Niel-John <3
diparti henter su famia na Venezuela, especialmente di su ruman muhe Marisol
y sobrina Roxana cu ta na Aruba pa celebra e dia special aki cu su
ruman/tanta mayor!! Tmb e ta haña felicitacion di su grupo di coro amical,
amigonan, conocirnan y coleganan… Dios Bendiciona Isabel awe y semper
:D


text:
Nilda Pinto
Nilda Maria Geerdink-Jesurun Pinto (Kòrsou, 12 desèmber 1918 - Hengelo(ov), 17 aprel 1954) Nilda tabata un eskritora di buki pa mucha na papiamentu.
Bibliografia[editá | edit source]
- Corsouw ta konta - 1944
- Nos dushi papiamentu - 1947
- Bam canta (ku R. Th. Palm) – 1948
- Cuentanan di Nanzi - 1952
- Corsouw ta konta - 1954
Biografia[editá | edit source]
Nilda a nase den Zaantjessteeg na Otrobanda. Den añanan 30 Nilda a bai Hulanda(Bergen op Zoom) pa studia pa yufrou di skol. 1939 e a bolbe pa Kòrsou kaminda 13 di oktober di e aña ei e a kuminsa traha na St. Martinus Gesticht(St. Martinus College).
Despues di Segundo Guera Mundial e a topa Jan Geerdink(un machinista di Marina Real) na Kòrsou i 24 di desèmber 1948 nan a kasa( 26 di desèmber 1948 na Misa di Sta. Anna).
E ku Jan a haña tres yui.
20 di mart 1953 nan a muda pa Hulanda, nan a bai biba na Hengelo(ov). Einan Nilda a bin na fayese dor di komplikashonan ku su embarazo.


text:
Minister Richard Visser a logra manda e prome 12 adictonan pa Republica Dominicana
Den un tempo record
Den un esfuerso cu diferente instancia gubernamental y priva
ORANJESTAD (AAN): “Tin hende a bisa nos na un principio cu nos lo no logra, pero aki a keda demostra cu si e boluntad tey, tur cos ta posibel. Nos no ta cla ainda, pero por lo menos e trein a cuminsa core”, asina Minister di Salubridad Publico y Deporte, Dr. Richard Visser a enfatisa despues di a caba di spacha e prome 12 adictonan pa Republica Dominicana. Na un principio a purba di manda 14 adicto, pero ultimo ora 2 adicto a prefera di no bay.
Y como cu e proceso aki ta voluntario, no por forsa ningun hende pa cana e caminda di rehabilitacion tampoco.
Ta trata aki di un proyecto cu a cuminsa desde formacion di e Gobierno nobo aki caba. For di tempo di campaña partido AVP a bisa di lo sera e shelter asina cu nan drenta Gobierno. Esaki a sosode diabierna tambe y e adictonan eyden por a scohe entre bay Centro Dakota, Centro Colorado of na fundacion Eslevier.
Esnan cu a scohe pa bay rehabilita na Republica Dominicana a bay KIA pa un dia na unda cu Crus Cora a percura pa nan haya panja y maleta pa por a biaha cune. Diasabra mainta e prome grupo di 12 adicto a sali pa busca e caminda corecto di rehabilitacion. Un di dos grupo lo sali otro siman atrobe.
E motibo di con nan no por a sali hunto ta pasobra cu varios di nan no tabatin ni paspoort. Checkpoint Color a haci un donacion den forma di saca nan potretnan gratis pa nan paspoort. Asina varios departamento a duna nan cooperacion pa por haci e proyecto aki posibel.
Gobierno ta spera di manda por lo menos 30 adicto e aña aki ainda. E proceso aki ta completamente voluntario. “Pero mi mester admiti cu el a causa hopi papiamento cu nan. Den algun caso mi mes a papia cu algun di nan pa mi siguranan cu tin un otro bida ta spera nan, pero cu nan mester sobrepasa e reto di adiccion prome.
Mi sa cu e no ta facil, pero ta solamente si nos tur duna un tiki di nos banda, cu nos por logra soluciona e problema di adictonan riba caya”, asina Minister dr. Richard Visser a enfatisa.
E mandatario a bisa cu aunke e ta na cabes di e proyecto aki, cu e no por bisa cu ta su so a realisa e trabao. Pa cuminsa ta henter Conseho di ministronan ta poniendo schouder bou di e proyecto, pasobra adiccion ta toca tur Ministerio.
Fuera di Gobierno ta un sin fin di departamento mester a sinta na mesa cu otro pa por pusha e proyecto, y sin lubida di sector priva cu tambe a yuda den e trabaonan. Separa di e grupo aki, Gobierno di Aruba a conta co e sosten incondicional di Consulado General di Republica Dominicana na Aruba, kende mesora a duna un man den regla tur aspecto diplomatico den un forma rapido pa asina e adictonan por a biaha diasabra ultimo.
Tin varios scenario ta keda awor pa esnan cu a keda atras. Nan mes por busca caminda di rehabilitacion na Aruba den un centro di rehabilitacion, of Gobierno lo cuminsa cana e caminda di pone nan bou di curatela.
E proceso aki lo cuminsa cana liher, e aña aki ainda. “Nos a sinta cu Corte Comun di Husticia, cu Procurador General y otro instancianan oficial pa yuda nos pa e proceso di pone un adicto bou di curatela por cana mas liher.
E bon ta cu tur hende kier coopera cu nos, tur hende ta conciente cu e problema aki ta serio y ta afecta nos tur” di acuerdo cu Minister dr. Richard Visser. Esnan cu ta candidato pa bay bou curatela ta esnan cu ta percurando pa 80% di e molester den centro di ciudad, hopi di nan tin mas cu un problema.
Aki por mira Minister dr. Richard Visser hunto cu e adictonan na KIA na nan salida y despues na aeropuerto prome cu nan a subi avion pa Republica Dominicana.


text:
Solo a blind dama chauffeur y el a bay dal un dama na pia
ORANJESTAD (AAN): Diamars mainta a sosode un accidente na Tanki Leendert. A drenta informacion cu banda di WEMA bai ariba tin un auto a dal un hende na pia. Polis y ambulance tabata tey mesora na e sitio. Aki a constata cu un dama tabata riba suela sinta ta keha di masha dolor na un brasa.
El a splica cu auto a baha caminda y dal den dje. E polisnan a haya e chauffeur di un Mitsubishi Lancer color blanco sinta den su auto.
El a splica polis cu e tabata bay direccion pariba y na dado momento solo a dal den su cara y no por a mira caminda bon mas. El a hala na man drechi sin cu e tabata kier y baha caminda dal e peaton cu tabata canando. Ambulance a bay cu e persona herida pa hospital.


text:
Testigonan di Jehova Tin cu Duna Diesmo?
No, testigonan di Jehova no tin cu duna diesmo; nos trabou ta ser financia door di donacion boluntario. Kico ta diesmo, y pakico testigonan di Jehova no ta duna diesmo?
E mandamento pa duna diesmo, es decir, pa duna dies porciento di bo entrada, tabata parti di e Ley cu Dios a duna e nacion di Israel di antiguedad. Sinembargo, Bijbel ta mustra bon cla cu e Ley aki, locual ta inclui e mandamento pa duna diesmo, no ta aplica na cristiannan.
Na luga di duna diesmo, testigonan di Jehova ta haci mescos cu e cristiannan di prome siglo y ta apoya e trabou di predica na dos manera. Nan ta predica sin ricibi pago y ta duna contribucion boluntario.
Pues, nos ta sigui loke Bijbel ta bisa cristiannan pa haci: “Laga cada hende haci manera el a dicidi den su curason, no di mala gana, ni forsa, pasobra Dios ta stima hende cu ta duna cu alegria.”


text:
No mester di minister pa cambia ley den Parlamento
Clarisca Velazquez ta enfatiza:
ORANJESTAD(AAN): Clarisca Velazquez di AVP a habri su conferencia felicitando cuerpo policial cu e tremendo trabao den fin di siman. A haci varios razzia, a conduci na diferente detencion y confisca droga y obhetonan cu por trece claridad den e casonan aki.
Tin cu felicitanan di curason pasobra e trabao aki no ta facil ora cu ta bay haci listramento di cas. Asina mes ta di lamenta cu hopi ta hobennan cu ta den mal caminda. Nos futuro di mañan nan ta. E preocupacion principal ta cu e norma y balornan di nos famianan. Por a tuma nota den un di e casnan na San Nicolas a bay over na detencion un menor di edad.
E menor di edad aki su mayornan, unda nan ta? E parlamentario ta puntra. A trata algun luna pasa un comision extenso den parlamento cu a scucha diferente departamento riba abuso sexual di menor. E parlamentario Velazquez ta presidi e comision di husticia. E pueblo tin un preocupacion y mester tuma nota di e problema. E tin husticia na pecho segun Clarisca Velazquez y ta mira pa e futuro di nos pais.
Señora Velazquez a traha den husticia 23 aña y a haci’e cu integridad. E no a haci’e pasobra el’a worde perhudica. Pa e motibo ey tin cu bisa pabien na cuerpo policial. Tin cu corda si cu cuerpo policial no por haci tur cos su so. Mester di su pueblo pa haci investigacion, pa por haci su trabao, pa por yega na evidencianan cu por conduci cu ora cu e caso bay corte e malhechor ta haya su castigo. Mester contribucion di pueblo.
Clarisca Velazquez a splica cu un investigacion di polis ta bay man den man cu yudansa di e pueblo pasobra pueblo su wowo ta tur caminda. Un bisiña no por keda keto ora e ta mira su bisiña ta bende droga. Ora bo notifica polis bo testimonio ta worde garantisa cu e lo keda anonimo. Mescos gobierno y polis ta haci su parti e pueblo tambe mester haci su parti… Nos mester actua na dado momento y no keda keto… e parlamentario a comenta cu e mester denuncia esaki publicamente.
Den codigo di procedemento ta para cu ora ta un testigo y tin peliger pa bo bida, polis por actua riba esaki. No por cera wowo pa realidad rond di nos. Nos tur tin cu contribui. Polis ta haci su parti. Parlamento ta haci su parti, gobierno tin cu haci su parti y pueblo tin cu haci su parti. Clarisca Velazquez di AVP a splica cu norma y balornan a bay atras y mester inculca esakinan back den nos hobennan. Tambe Clarisca Velazquez a splica cu el a spera cu e presidente di SPA a Sali afo awe felicita su miembronan pero esaki no a sosode y ta prefera di haci politica.
Señora Velazquez a kere cu e lo mira un relato cu e presidente a felicita su coleganan pa e bon trabao cu nan a haci durante fin di siman. E meneer aki a bin haci politica bisando cu Señora Velazquez cu a pidi minister pa cambia e ley. E ta den e organo mas halto di su pais. E mes por cambia e ley. E tin lunas ta papia riba codigo penal cu a worde actualisa, uno nobo. Eyden ladronicia ta ancra. Si e kier haci un cambio, e mes por haci’e den un amienda. No mester pidi minister pa cambia un ley.
Ta obvio cu e presidente di SPA ta drentando politica… tin cu haci su trabao como sindicato. Sali na bienestar di e miembronan. Ora cu un corant dos siman pasa a Sali ataca polis, yamanan pa atracado, bisti na polis, no a tende e sindicato Sali na vanguardia di e polisnan. Esey tin cu haci. Mester Sali na vanguardia di e polisnan cu ta miembro. Nan posicion huridico, nan preocupacionnan, bienestar. No haci politica. Mester haci e ora for di sindicato y asumi e responsabilidad si ta esey e kier haci den politica. No bin troce berdad.


text:
Famia a sali keiro y diripiente yiu homber su fuse a bula
ORANJESTAD (AAN): Na Montaña diabierna anochi central di polis a instrui patruya Noord pa bay atende problema familiar.
E patruya cu a presenta, a resulta cu tata, mama y yiu homber a sali keiro. Durante di keiromento tur cos tabata bay bon, pero na caminda un dado momento a sosode discusion cu a sali for di man.
Yiu homber di e pareha su fuse a bula y a start un pleitamento formal. Polis a intermedia pa trece tranquilidad, pero e yiu homber inicialnan R.A.C. di 31 aña tabata histerico y probablemente e lo por tabata bao di substancia y no tabata comportando su mes.
Na dado momento hasta el a expresa menaza den direccion di tanto su tata y mama, esaki a sosode dilanti polis.
A detene mesora hibe warda Noord. Fiscal auxiliar a ordena pa encarcele te ora e calma, lo a papia cune riba su comportacion.


text:
Una vez cu un mucha haya e malesa di boca man y pia, e no ta haya e malesa aki mas
ORANJESTAD(AAN); Durante un conferencia di prensa den cual docter Wilmer Salazar di Departamento di Salud Publico a papia di e ultimo desaroyonan di e malesa di man pia y boca cu mas tanto ta afecta mucha, el a bisa cu e virus aki ta contagioso inclusive prome cu e prome simptomanan aparece.
Pesey no ta recomenda di cera ningun lugar di cuida mucha, pasobra no ta necesario.
E malesa ta benigno y ta crea un inmunidad permanente.
Esey ta nifica cu si un mucha haya e enfermedad aki, despues e lo no haye mas.
E Docter a splica cu si un mucha tin e simptomanan manera blaar den boca of ulcera y esaki no ta permitie di come, e mayornan por tuma contacto cu docter pa e haya tratamento pa por ehempel calma e dolor di e blaar, of pa baha e keintura.
Purba no duna e mucha fruta of juice cu tin mucho zuur den dje.


text:
DOW a drenta den accion mesora pa regla problema di riolering
ORANJESTAD (AAN): Diaranzon atardi laat pa anochi e personal di DOW a wordo avisa di e problema cu a presenta den e area di Royal Plaza. E awa sushi cu tabata pasa via tapa di riool tabata yena e caminda y saca un holo malo.
E problema aki ta causa pa motibo di vet y sushedadnan cu ta wordo manda den e sistema di riolering. DOW su personal a wordo activa y mesora nan a presenta cu nan ekipo. Nan ta conciente di e molester cu algo asina ta causa y sigur den un area turistico.
Awe Diahuebs ta wardando algun mil turista cu dos barco grandi. Nan a logra drecha e situacion pa e dos dianan aki pero lo zorg pa bolbe mesora cu e barconan y turistanan bira menos pa caba di regla tur cos atrobe.
Ta bon pa comerciantenan tene bon cuenta cu e situacion aki y evita cu nan por causa tipo di problemanan asina door di plug henter e sistema di riolering.


text:
January 9, 2013 / Lokal
Veredikto ku Integrated Utility Holding a apelá:
KANA DI TRAHADONAN HOTEL PLAZA A YENA
...pa tanten... FEFFIK LO FUNSHONA FOR DI OTRO EDIFISIO DI SKOL ...lèsnan di FEFFIK ta bira mèrdia...
LIMPIESA AREA ‘KRUITHUIS’ A SOSODE RESPONSABEL
Di akuerdo ku Minister dr. Steven Martina...
Segun presidente Reed di Kinderbescherming TUR HENDE ANSIOSO PA ADOPTA BEIBI ‘MOISES’ POR PEÑA SAKA Lei ta pèrmití solamente adopshon den eksterior
...Señora a yama tur number di DOW, pero tur ta bai faks…
Doño di kachó konfiská hopi indigná....
...kuminsando awe djarason...
Fuentenan konfidensial ta konfirmá presensia di selebridat
© 2013-15 Extra - Notisia di Korsou


text:
@djoezdotcom
Facebook Superman #djoez
@leomessi #therewillbehaters we are ready for two more cups!!!!!
Fit #djoez
Happy mothersday to all the mothers #djoez
Record deal? #djoez
Bossy women #djoez
#djoez wise words
#djoez specially designed for rush hours :)
#djoez #bandanobo #gentz #randyleroy #ritmokombina #kizomba #curacao Randy Leroy ta presentá âGENTZâ Pa algun tempu kaba mi tabata kana ku e aspirashon pa lanta un agrupashon musikal ku mi por krea, kompartà i realisá mas di mi ideanan musikal kuné. Esaki lo duna mi e oportunidat pa kristalisá mas di mi inspirashonan lÃriko i melódiko i asina krea músika na nivel i diferente. Mi konosé Archel Callister pa hopi tempu kaba i mi tabata sa ku e lo ta interesá den un konsepto musikal nobo, manera esun ku mi tabatin den mi kabes. Na su turno Archel a konta mi di e agrupashon musikal TreâChic ku a aserkâé ku e pregunta pa manehá nan. TreâChic ta un agrupashon musikal formá pa Ericson Adamus, kende a sa di buta un tremendo tim di músikonan lokal huntu pa asina hasi músika di un manera diferente. Komo banda nan tambe tabata aspirá un eksperensia nobo riba e tereno di músika. Archel na su turno a sa di trese nos tur huntu. Mi tabata konosé hopi di e músikonan kaba i ku mayoria di nan ya mi tabatin e plaser di a traha den pasado. TreâChic tabata ke un âsoundâ nobo i hasi âentertainmentâ riba un nivel kompletamente inovativo loke ta trata e aspekto di âshowâ. Ademas nan repertorio lo konsistà di músika totalmente variá. Pues TreâChic i ami tabatin e mesun vishon. I e opvio paso pa a tuma lugá tabata pa e músikonan di kaliber aki, ku e mesun pensamentu i ambishonan ku mi persona, sera kabes i hasi nos ideanan realidat. Finalmente pa kaba di kompletá e tim tabata falta dos kantante maskulino mas; dos âreal gentlemenâ. Formando parti di e farándula di Kòrsou ya mi tabata sa kaba di dos kantante super talentoso ku tambe tabata ke algu nobo i diferente den nan karera musikal. Ta trata aki di dos kantante ku ya kaba ta artistanan renombrá aki na Kòrsou, kual mi a komprondé ku e dos kantantenan aki tabatin kontakto ku TreâChic kaba. Pues a resta nos simplemente pa uni forsa i krea un unidat musikal nobo! Un tim di âgentlemenâ ku ambishonan grandi i un pashon inkansabel pa krea i presentá bon músika.


text:
Testigonan di Jehova Ta Haci Trabou di Misionero?
Si, testigonan di Jehova rond mundo ta purba di tin un spirito di misionero y semper nan ta purba di comparti nan fe cu hende cu nan ta topa.—Mateo 28:19, 20.
Ademas, tin Testigo cu ta bishita of muda bay luganan den nan mes pais unda tin varios hende cu ainda no a tende e bon noticia di Bijbel. Otro Testigonan ta muda bay otro pais pa asina haci mas den e trabou di predica. Nan ta participa den cumplimento di e profecia di Hesus: “Boso lo ta mi testigonan ... te na e parti mas leu di Tera.”
Na aña 1943, nos a establece un scol cu ta duna entrenamento special na algun di nos misioneronan. For di e tempo ey, mas cu 8.000 Testigo a bay e scol aki, conoci como Scol Biblico di Galaad di Watchtower.


text:
Moises
Si Moises (Hebreo:מֹשֶׁה; standard - Moshe; tiberianu - Mōšeh) un profeta gi mina'tresse na siklo ni marikonisa na guiya i primet na tituge' i Torah. Impottante gue' lokkue' na profeta gi hinenggen Hudeos, Kristianidat, Islam, i Hinenggen Bahá'í yan meggai otro na hinengge. Segun gi lepblon Exodus, finañagu si Moises ni un Hebreo na nåna ni muna'atok gue' annai ha manda i Faraon na u mapuno' todu i nuebu na manmafañagu na lahen Hebreo. Lao uttimo-ña ma'adapta si Moises ni familian i Faraon. Annai ha puno' si Moises un taotao Ehipto, malagu ya pumastot, ya despues minanda as Yu'us na u na'fanlibre i manHebreo siha na i manmafa'esklabu ni taotao Ehipto.


text:
Artista Arubiano “Bobby Farrell” A Muri Na Rusia
ORANJESTAD (AAN)—Ayera manta algo despues di 8 or mi a haya yamada for di Hulanda. “Juby, The Dancer gone!!” Mi a puntra mes ora: “you mean Bobby?” y e contesta tabata : “yes Roberto ……, in Rusia!”
E ora ey mi a wordo informa cu Roberto “Bobby” Alfonso Farrell a muri durante su gira na Rusia den e ciudad St. Petersburg.
Mi pensamento a bay bek pa e teenager cu tabata gusta balia den bar di boy den Bernhardstraat cu despues a bira Rising Dragon.
Prome cu Michael Jackson a bira fama pa su pasonan Bobby tabata tin esakinan y hasta tabata wordo comenta na Europa cu Michael Jackson a coge pasonan di baile di Bobby pa usa den su bailenan. Prome cu Bobby e unico cantante cu tabata tin su propio pasonan special tabata Elvis Presley cu su pasonan di Rock and Roll.
Bobby a bandona Aruba cu 15 aña di edad na 1965 pa bay nabega. El a bin termina na Noruega y di eynan el a biaha pa Hulanda unda el a keda biba prome cu el a muda pa Alemania y despues bolbe pa sigui biba na Hulanda.
E tabata un discjockey na Alemania y eynan a wordo descubri pa forma parti di e grupo Boney M cu a cuminza na 1974 bao direccion di Frank Farian.
Su productor a declara cu Bobby casi no a contribui casi nada vocalmente den e grupo y cu e mes, Frank Farian, tabata canta e partinan di Bobby pa grabacionnan den studio. E mucha muher di e grupo, Liz Mitchell a declara tambe cu ta e y Farian a canta e cancionnan exito y cu Bobby a duna presentacion en bibo den algun di e encarnacionnan di Boney M. Ta na principio di e decada aki esaki a wordo revela.
Por a mira Bobby Farrell como bailarin den e video clip di Roger Sanchez di 5 aña pasa. E tabata tin talento natural pa baile.
E talento aki ta locual a dune fama como bailarin mientras cu tabata conoci cu canto no tabata su parti fuerte.
Mes ora despues di a tende di morto di Bobby, mi a cuminza busca tur informacion posibel pa agrega na e “poco’ cu mi sa, pa asina informa nos lectornan.
E hoben di parti caribense di Hulanda, e hoben bailarin naci na Aruba 6 di october 1949 a haya fama mundial despues cu “Daddy Cool”, y Sunny” na 1976, despues cu “In the rivers of Babylon”, tambe cu “Ma Baker” cu tabata un tributo na Josephine Baker.
Bobby a demostra despues cu Boney M a kibra, cu e por canta y a desaroya su canto y cera boca di hopi hende.
Su conocimento ( como arubiano) di idioma tambe tabata un parti fuerte di dje den su presentacionnan. E tabata popular pa su fusion di musica disco cu calypso. Conoci tabata tambe “Brown girl in the Ring” y e cancion navideño “Mary’s Boychild”
Bobby Farrell a wordo haya morto riba cama di hotel na St. Petersburg. Causa di su morto no ta conoci.
E tabata riba gira cu su grupo na Rusia.
Algo cu hopi hende no sa di dje na Aruba ta cu Boney M cu Bobby Farrell ta e prome grupo musical di occidente cu a wordo invita pa un lider sovietico na duna presentacion na Union Sovietica.
Tabata e lider sovietico Leonid Brezhnev cu a manda un avion militar special pa busca Boney M na London pa presenta na Moscu, unda nan a canta pa un Plaza Cora repleto di hende.
E grupo original di Boney M cu Bobby y 3 vocalista femenino a kibra na 1986 bolbe uni 2 aña despues y na 1989 el a kibra definitivamente.
Bobby a bay biba na Hulanda a sigui su so, y despues tambe cu un grupo vocal di varios dama di color, pero manteniendo su estilo di bisti colorido y elegante.
Esaki desde 1992. Cuatro aña pasa tambe el a presenta cu The Toppers den un concierto den stadion Arena di Amsterdam
Su giranan tabata bao di nomber di Bobby Farrell’s Boney M.
Diaranzon anochi, segun informacion di su agente John Seine y cu a sali publica despues, Bobby a laga sa despues di show cu e no ta sinti bon. .
E lo tabatin problema di respiracion ,pero ta conoci tambe cu Farrell pa basta aña tabata tin su problemanan di salud tambe, bay y bin, principalmente ultimo 10 aña.
Bobby Farrell tabata casa cu un ex modelo di fotografia y e pareha tin dos yiu.
Nan a divorcia na 1994 despues di aresto di Bobby cu el a wordo acusa di a basha gasoline riba su señora y menasa di cende na candela. Un amiga e señora a logra evita esaki na ora. Bobby y su esposa tabata tin problema encuanto derechonan di propiedad di e nomber Boney M.
Bobby a ricibi un castigo condicional y e mes aña nan a divorcia.
Bobby no tey mas, pero su nomber lo sigui wordo menciona ya cu e ta wordo considera como un leyenda musical na Europa y varios pais.
Cu “The Dancer” sosega na paz.
Juby Naar.


text:
V-auto a comete hit & run na cruzada
ORANJESTAD (AAN): Awor hasta un V-auto ta comete hit & run! Diahuebs mainta a drenta informe di un accidente na e cruzada di luz di trafico na Yrausquin Boulevard y Cuquisastraat, banda di edificio di Fatum. Esey a pone cu mesora Polis a worde manda na e lugar. Na yegada di e patruya a bin constata cu aki ta trata cu un V-auto a bay tuma un chance y no a duna preferencia na un auto cu tabata biniendo di e turbo rotonde y bayendo pa Sasaki. Aki ta unda e V-auto a dal e vehiculo aki cu tabata ser conduci pa un dama cu afortunadamente no a resulta herida. Despues di e impacto e v-wagen a sigui core bay.


text:
Halamento di molina na Urirama cu 150 meter no ta cambia nada!
Lider di MEP, Evelyn Wever-Croes
ORANJESTAD (AAN): Den conferencia di prensa di MEP, lider di e partido geel a elabora riba e proyecto di Urirama.
“Siman pasa nos a worde informa cu Vader Piet a cambia su plan, riba petición di Prome Minister. A dicidi di hala e molina mas cerca di e Kapel di Alto Vista 150 meter mas leew. Di un banda ta un gesto noble pa tene cuenta cu esnan cu no kier a mira e molina asina cerca di e Kapel, pero di otro banda no por ta asina cu sr. Hutting ta kere cu nos ta contento awor cu a hale pone den cura di otro hende, pasobra asina nos hendenan no ta. Nos ta tene cuenta cu nos prohimo!
Ta di lamenta si cu Gobierno ainda no kier papia cu e habitantenan, y no kier atende nan preocupacionnan pa nan salud. Tin estudio ta mustra cu e molinanan ta causa problema na salud, y otro estudionan ta bisa cu nan no ta prueba cu nan ta causa problema na salud. Pero mientras tin duda, ta logico cu e habitantenan ta preocupa. Tampoco gobierno no a atende cu e preocupacionnan cu e molinanan ta danja un paisahe y naturalesa asina bunita, pa semper, ni tampoco ta papia di e efectonan riba nos turismo. Ya cu e area ey ta worde hopi bishita pa turistanan.
“Nos a haya un pintura cu comparasion y ta mustra cu e molina ta casi mes halto cu Hooiberg, y naturalmente esaki ta algo espantoso!”, a bisa.
Ta bon pa tur hende tene na cuenta cu e tera cu nos ta biba riba dje, nos no a herede di nos antepasadonan, e no ta di nos. Nos tine fia di nos yiunan, y pesey nos tin cu carga e responsabilidad pa nos futuro generacionnan.
Ohala cu Gobierno por recapacita, y tene un discusion nacional si di berdad nos mester di mas molina, of si nos mester bay pa otro forma di energia alternativo. Y si ta molina mes nos mester, ban hiba un discusion nacional riba e ubicacion.
Si habitantenan di Vader Piet a duna di conose cu nan ta contento cu e molinanan, y habitantenan di Noord a duna di conose cu nan no kier e molinanan eynan, anto ban back pa Vader Piet, ya tur hende ta keda contento. Mi no ta compronde di con Gobierno ta asina terco den esaki, anto pa algo cu lo no baha nos gastonan di coriente, ni tampoco tin nos comunidad contento”, segun lider di MEP, Evelyn Wever-Croes.


text:
Nada di e paradero di “Tico” Petronia
ORANJESTAD (AAN): Desde diadomingo pa alrededor di 3’or di atardi a wak Ernest Petronia mihor conoci como “Tico” pa ultimo biaha den vecindario di Wabistraat bisti camisa di dokki colorido.
Su bisiña a wak Tico cana bay direccion Ponton of direccion Playa./Santa Helena of Ponton.
Famia ta preocupa debi cu “Tico” naci na Aruba di 74 aña di edad ta perdi. Su estatura ta 1.mtr 70, tabata bisti bril di solo, e ta sufri di astma, e no por caya den stof, na beach y den solo.
Tico ta defende su mes den diferente idioma, entre otro papiamento, Ingles, Spaño y Hulandes.
Pa medio di famia, ta worde haci un suplica si cualkier persona cu conoci of a wak “Tico” pa yama warda di polis na 100 of e siguiente telefoon nan 582-1244 of 594-3195.


text:
Voogdijraad ni Reclassering ta aproba of apoya e programa di Aruba bootcamp foundation.
Nan ta hala atencion di publico
ORANJESTAD (AAN): Na e mayornan cu a inscribi of ta considera pa inscribi nan yiunan den e programa di Aruba Boot Camp Foundation, Directie Voogdijraad Aruba y Stichting Reclassering en Jeugdbescherming Aruba kier a informa mayornan cu nan no ta aproba ni apoya e programa di Aruba bootcamp foundation.
E motibonan pa e esaki ta cu e programa no ta basa riba ningun metodo certifica of acredita y no ta worde guia door di personanan certifica ni acredita.
Pa e motibonan aki Directie Voogdijraad Aruba, encarga cu e proteccion y seguridad di menor di edad, y Stichting Reclassering en Jeugdbescherming Aruba no por aproba ni apoya e programa aki.
Inscripcion di un hoben den e programa aki ta bao responsabilidad y riesgo di cada mayor.


text:
CAPITULO OCHO
Kico e Reino di Dios Ta?
Kico Bijbel ta conta nos tocante e Reino di Dios?
Kico e Reino di Dios lo haci?
Ki dia e Reino lo cumpli cu Dios su boluntad riba tera?
1. Cua oracion famoso nos lo bai analisa?
MIYONES di persona rond mundo conoce e oracion cu hopi hende ta yama e Oracion di Nos Tata. E expresion aki ta referi na un oracion famoso cu Hesucristo mes a duna como un modelo of ehempel. E ta un oracion yen di nificacion, y un consideracion di su tres prome peticionnan lo yuda bo sa mas tocante loke Bijbel ta siña realmente.
2. Menciona tres cos cu Hesus a siña su disipelnan pidi p’e den oracion.
2 Na comienso di e oracion modelo aki, Hesus a instrui su oyentenan: “Pues, haci oracion anto asin’aki: ‘Nos Tata cu ta den shelo, bo nomber sea santifica. Cu bo reino bin. Cu bo boluntad sosode na tera mescos cu den shelo.’” (Mateo 6:9-13) Kico ta e importancia di e tres peticionnan aki?
3. Kico nos tin cu sa tocante e Reino di Dios?
3 Nos a siña hopi cos caba tocante e nomber di Dios, Yehova. Y te na cierto grado nos a considera Dios su boluntad, esta, loke el a haci caba y loke ainda lo e bai haci pa humanidad. Pero ta na kico Hesus tawata referi ora cu el a bisa nos pidi: “Cu bo reino bin”? Kico e Reino di Dios ta? Con su binida lo santifica e nomber di Dios, es decir, hacie santo? Y con e binida di e Reino ta relaciona cu e hacimento di Dios su boluntad?
LOKE E REINO DI DIOS TA
4. Kico e Reino di Dios ta, y ken ta su Rei?
4 E Reino di Dios ta un gobierno estableci door di Yehova Dios cu tin un Rei cu Dios a scohe. Ken ta e Rei di e Reino di Dios? Hesucristo. Como Rei, Hesus ta mas grandi cu tur gobernante humano y Bijbel ta yam’e “Señor di señornan y Rei di reinan.” (Revelacion 17:14) E tin e poder pa haci hopi mas bon pa humanidad cu cualkier gobernante humano, asta compara cu esun di mas mihor entre nan.
5. For di unda e Reino di Dios ta goberna, y riba kico?
5 For di unda e Reino di Dios lo goberna? Wel, na unda Hesus ta? Sigur bo ta corda cu bo a siña cu nan a mat’e na un staca di tormento, y cu despues Dios a resusit’e. Poco despues di esei, el a subi na shelo. (Echonan 2:33) Pues, ta einan e Reino di Dios ta—den shelo. Ta pesei Bijbel ta yam’e un “reino celestial.” (2 Timoteo 4:18) Aunke e Reino di Dios ta den shelo, lo e goberna e tera.—Revelacion 11:15.
6, 7. Kico ta haci Hesus un Rei extraordinario?
6 Kico ta haci Hesus un Rei extraordinario? Pa cuminsa, lo e no muri nunca. Comparando Hesus cu reinan humano, Bijbel ta bisa cu e tin “bida indestructibel.” (Hebreonan 7:16) Esaki ta nifica cu tur e bon cu Hesus haci lo dura. Y nos tin sigur cu lo e haci cosnan grandi y bon.
7 Considera e profecia biblico aki tocante Hesus: “E spirito di SEÑOR lo keda riba dje, e spirito di sabiduria y comprondemento, e spirito di conseho y poder, e spirito di conocemento y temor di SEÑOR. Y e lo tin delicia den e temor di SEÑOR, y e lo no husga segun loke su wowo ta mira, ni haci decision segun loke su horea ta tende; ma cu husticia e lo husga e pobernan, y dicidi cu honestidad pa e afliginan di e tera.” (Isaias 11:2-4) E palabranan ei ta mustra cu Hesus lo tawata un Rei husto y compasivo durante su gobernacion riba hende na mundo. Abo lo kier tin un gobernante asina?
8. Ken lo goberna hunto cu Hesus?
8 At’aki un otro berdad tocante e Reino di Dios: Hesus lo no goberna su so. Lo e tin cogobernante, esta, mas persona cu ta goberna hunto cu ne. Por ehempel, apostel Pablo a bisa Timoteo: “Si nos persevera, nos lo reina tambe cu ne.” (2 Timoteo 2:12) Si, Pablo, Timoteo y otro personanan fiel cu Dios a scohe, lo goberna hunto cu Hesus den e Reino celestial. Cuanto persona lo tin e privilegio ei?
9. Cuanto persona lo goberna cu Hesus, y na ki tempo Dios a cuminsa scohe nan?
9 Manera a bin padilanti den Capitulo 7 di e buki aki, apostel Huan a haya un vision den cua el a mira cu “e Lamchi [Hesucristo] tawata para riba Sero Sion [su posicion di rei den shelo], y hunto cu ne 144.000 cu tawatin su nomber y e nomber di su Tata skirbi na nan frenta.” Ken e 144.000 aki ta? Huan mes ta conta nos: “Esakinan ta esnan cu ta sigui e Lamchi unda cu e bai. Esakinan a wordo cumpra for di entre hende como e prome frutanan pa Dios y pa e Lamchi.” (Revelacion 14:1, 4) Si, nan ta fiel siguidonan di Hesucristo, scohi specialmente pa goberna den shelo hunto cu ne. Despues cu resusita nan for di morto pa bida den shelo, “nan lo reina riba tera” hunto cu Hesus. (Revelacion 5:10) For di tempo di e apostelnan, Dios ta scohiendo cristiannan fiel pa por completa e cantidad di 144.000.
10. Dicon e areglo pa Hesus y e 144.000 goberna riba humanidad ta un areglo amoroso?
10 E areglo pa laga Hesus y e 144.000 goberna humanidad ta algo masha amoroso. Un motibo ta cu Hesus sa kico kiermen ser hende y sufri. Papiando di Hesus, Pablo a bisa “nos no tin un sumo sacerdote cu no por compadece di nos debilidadnan, sino un cu a wordo tenta den tur cos mescos cu nos, ma toch sin pica.” (Hebreonan 4:15; 5:8) Hesus su cogobernantenan tambe a sufri y persevera como hende. Ademas, nan a lucha cu imperfeccion y mester a trata cu tur clase di enfermedad. Un cos ta sigur, nan lo compronde e problemanan cu hende ta confronta!
KICO E REINO DI DIOS LO HACI?
11. Dicon Hesus a bisa cu su disipelnan mester pidi pa Dios su boluntad sosode den shelo?
11 Ora Hesus a bisa cu su disipelnan mester pidi den oracion pa e Reino di Dios bin, el a bisa tambe cu nan mester pidi pa Dios su boluntad sosode “na tera mescos cu den shelo.” Dios ta den shelo, y angelnan fiel semper a haci su boluntad einan. Sinembargo, den Capitulo 3 di e buki aki nos a siña cu un angel malbado a stop di haci Dios su boluntad y a pone Adam cu Eva peca. Den Capitulo 10, nos lo haya sa mas tocante loke Bijbel ta siña relaciona cu e angel malbado ei cu nos conoce como Satanas e Diabel. Dios a permiti Satanas y e criaturanan spiritual angelical cu a scohe pa siguie—yama demoño—keda den shelo pa un tempo. Pues, no ta tur persona den shelo tawata haci e boluntad di Dios e tempo ei. E situacion ei lo a cambia ora cu e Reino di Dios cuminsa goberna. E Rei resien entronisa, Hesucristo, lo a bringa contra Satanas.—Revelacion 12:7-9.
12. Cua dos suseso importante Revelacion 12:10 ta describi?
12 E siguiente palabranan profetico ta describi kico lo a tuma luga: “Mi a tende un bos duro den shelo, bisando: ‘Awor e salbacion y e poder y e reino di nos Dios y e autoridad di su Cristo a yega, pasobra e acusado di nos rumannan [Satanas], cu ta acusa nan di dia y anochi dilanti di nos Dios, a wordo tira abou.’” (Revelacion 12:10) Bo a tuma nota di dos suseso masha importante cu a wordo describi den e versiculo ei di Bijbel? Na prome luga, e Reino di Dios den man di Hesucristo ta cuminsa goberna. Na di dos luga, Satanas ta ser saca for di shelo y tira abou riba tera.
13. Kico tawata e resultado di e echo cu a saca Satanas for di shelo?
13 Manera nos lo mira mas despues, e dos susesonan ei a tuma luga caba. Kico tawata e resultado? Relaciona cu loke a sosode den shelo, nos ta lesa: “Pa e motibo aki, regociha, o shelonan y boso cu ta biba den nan.” (Revelacion 12:12) Si, e angelnan fiel den shelo ta alegra pasobra, awor cu Satanas y su demoñonan a bai, tur persona den shelo ta fiel na Yehova Dios. Ta reina pas y harmonia completo y permanente einan. Awor Dios su boluntad ta sosode den shelo.
14. Kico a sosode pasobra a tira Satanas abou riba tera?
14 Pero kico di e tera? Bijbel ta bisa: “Ai di tera y lama, pasobra Diabel a baha bin serca boso cu gran furia, sabiendo cu ta ked’e solamente un poco tempo mas.” (Revelacion 12:12) Satanas ta rabia pasobra a sac’e for di shelo y e tin solamente un poco tempo mas. Den su rabia e ta causa gran sufrimento, of “ai”, riba tera. Den e siguiente capitulo nos lo siña mas tocante e “ai” ei. Pero cu esei na mente, nos lo por puntra: Con e Reino lo laga Dios su boluntad sosode na tera?
15. Kico ta Dios su boluntad pa e tera?
15 Wel, corda kico ta Dios su boluntad pa e tera. Bo a siña tocante esei den Capitulo 3. Den Eden, Dios a mustra cu su boluntad ta pa e tera aki ta un paradijs yena cu un rasa humano husto cu ta biba pa eternidad. Satanas a pone Adam cu Eva peca, y esei a afecta—pero no a cambia—cumplimento di Dios su boluntad pa e tera. Te ainda Yehova su proposito ta cu “e hustonan lo hereda e tera, y lo biba den dje pa semper.” (Salmo 37:29) Anto ta e Reino di Dios lo efectua esei. Den ki manera?
16, 17. Kico Daniel 2:44 ta bisa nos tocante e Reino di Dios?
16 Considera e profecia na Daniel 2:44. Einan nos ta lesa: “Den e dianan di e reinan ei e Dios di shelo lo lanta un reino cu nunca lo no wordo destrui, y e reino ei lo no pasa pa ningun otro pueblo; e lo garna y pone un fin na tur e reinonan aki, ma e mes lo dura pa semper.” Kico esaki ta bisa nos di e Reino di Dios?
17 Na prome luga, e ta bisa nos cu e Reino di Dios lo a keda estableci “den e dianan di e reinan ei”, esta, mientras cu otro reinonan tawata existi ainda. Na di dos luga, e ta bisa nos cu e Reino lo dura pa semper. Ningun otro gobierno lo conkist’e ni remplas’e. Na di tres luga, nos ta mira cu lo tin un guera entre e Reino di Dios y e reinonan di e mundo aki. E Reino di Dios lo ta esun victorioso. Al final, lo e ta e unico gobierno cu lo tin riba humanidad. E ora ei hende lo gosa di e mihor gobernacion cu nan a yega di conoce.
18. Con yama e guera decisivo entre e Reino di Dios y e gobiernonan di e mundo aki?
18 Bijbel tin hopi cos di bisa tocante e guera decisivo entre e Reino di Dios y e gobiernonan di e mundo aki. Por ehempel, Bijbel ta siña nos cu segun cu e tempo pa e guera ei ta yega serca, spiritonan malbado lo plama mentira pa gaña “e reinan di henter mundo.” Cu ki proposito? “Pa reuni nan [e reinan] pa e guera di e gran dia di Dios Todopoderoso.” E reinan di mundo lo ser reuni na “e luga cu na lenga Hebreo yama Armagedon.” (Revelacion 16:14, 16) Debi na loke e dos versiculonan ei ta bisa, e conflicto final entre gobiernonan humano y e Reino di Dios ta ser yama e guera di Armagedon.
19, 20. Kico ta stroba Dios su boluntad di sosode na tera aworaki?
19 Kico e Reino di Dios lo logra pa medio di e guera di Armagedon? Pensa un biaha mas riba kico ta Dios su boluntad pa e tera. Yehova Dios su proposito tawata pa yena e tera cu un rasa humano husto y perfecto cu lo a sirbie den Paradijs. Kico ta stroba esei di sosode aworaki? Na prome luga, nos ta pecaminoso, y nos ta bira malo y muri. Sinembargo, nos a siña den Capitulo 5 cu Hesus a muri pa nos di manera cu nos por biba pa semper. Probablemente bo ta corda e palabranan cu ta para den e Evangelio di Huan: “Dios a stima mundo asina tanto, cu el a duna su Yiu unigenito, pa ken cu kere den dje no bai perdi, ma tin bida eterno.”—Huan 3:16.
20 Un otro problema ta cu hopi hende ta haci maldad. Nan ta gaña, horta y comete inmoralidad. Nan no kier haci e boluntad di Dios. Hende cu ta haci maldad lo ser destrui durante Dios su guera di Armagedon. (Salmo 37:10) Un motibo mas pakico Dios su boluntad no ta sosode na tera ta cu gobiernonan no ta anima hende pa haci Dios su boluntad. Hopi gobierno tawata debil, cruel of corupto. Bijbel ta bisa francamente: “Hende a eherce autoridad riba un otro hende pa su daño.”—Eclesiastes 8:9.
21. Con e Reino lo percura pa Dios su boluntad sosode na tera?
21 Despues di Armagedon, humanidad lo ta bou di un solo gobierno, e Reino di Dios. E Reino ei lo haci Dios su boluntad y trece bendicionnan maraviyoso. Por ehempel, lo e kita Satanas y su demoñonan. (Revelacion 20:1-3) E poder di Hesus su sacrificio lo keda aplica di manera cu hende fiel lo no bira malo mas y muri. Al contrario, bou di gobernacion di e Reino nan lo por biba pa semper. (Revelacion 22:1-3) Tera lo wordo transforma den un paradijs. Pues, e Reino lo percura pa Dios su boluntad sosode na tera y lo santifica Dios su nomber. Kico esaki ta nifica? E ta nifica cu bou di e Reino di Dios cu tempo tur hende na bida lo honra e nomber di Yehova.
KI DIA E REINO DI DIOS LO ACTUA?
22. Dicon nos sa cu e Reino di Dios no a bin ora cu Hesus tawata riba tera ni net despues cu el a ser resusita?
22 Ora Hesus a bisa su siguidonan pa pidi den oracion: “Cu bo reino bin”, tawata bisto cu e Reino no a bin e tempo ei. Acaso el a bin ora cu Hesus a subi na shelo? No, pasobra tanto Pedro como Pablo a bisa cu despues cu Hesus a ser resusita, e profecia na Salmo 110:1 a cumpli riba dje: “[Yehova] ta bisa mi Señor: ‘Sinta na mi man drechi, te ora mi haci bo enemigonan un banki pa bo pianan.’” (Echonan 2:32-35; Hebreonan 10:12, 13) Tawatin un periodo di espera.
Bou di gobernacion di e Reino, Dios su boluntad lo sosode na tera mescos cu den shelo
23. (a) Na ki tempo e Reino di Dios a cuminsa goberna? (b) Kico nos lo considera den e siguiente capitulo?
23 Pa cuanto tempo lo e mester a spera? Durante siglo 19, studiantenan di Bijbel sinsero a calcula cu e periodo di espera lo a termina na aña 1914. (Relaciona cu e fecha aki, wak e Apendix, pagina 215-18.) Susesonan mundial cu a cuminsa na 1914 ta confirma cu e calculacion di e studiantenan di Bijbel sinsero aki tawata corecto. Cumplimento di profecia biblico ta mustra cu na 1914, Cristo a bira Rei y Dios su Reino celestial a cuminsa goberna. Pues anto, nos ta bibando den e “poco tempo” cu a keda Satanas. (Revelacion 12:12; Salmo 110:2) Nos por bisa tambe cu siguransa cu pronto e Reino di Dios lo actua pa percura cu e boluntad di Dios ta sosode na tera. Bo ta haya esaki un noticia maraviyoso? Bo ta kere cu e ta berdad? E siguiente capitulo lo yuda bo mira cu Bijbel realmente ta siña e cosnan aki.


text:
Fernando Alonso
Fernando Alonso Díaz (a nase 29 di yüli 1981) ta un Spaño Fòrmula Un Racing chufùr í un dos tempu mundu kampion.
Riba 25 di septèmber 2005, e homber a gana e tirulo di Fòrmula 1 Mundu Driver's Championship na e edat di 24 aña í 58 dia, kibrando Emerson Fittipaldi disko di mas yòng Fòrmula 1 Mundu Drivers' Kampion (disko aki tábata subsekentemente kibrá for di Lewis Hamilton anto kibrá atrobe desde Sebastian Vettel). Despues hayando e título e siguiente aña, Alonso tambe a bira esun di mas yòng kampion dòbel. Den 2007, e homber a bira e di dos F1 chufùr, despues Michael Schumacher, a score por lo menos 100 puntu pa tres temporada konsekutivo, ku e nòmber di kariño "El Nano", un típiko pseudonimo pa Fernando den Asturias, djé lugá di nasemento, Alonso ta un goodwill ambassador pa UNICEF.
Eksterno links[editá | edit source]


text:
Aeropuerto London Heathrow
Aeropuerto London Heathrow òf Heathrow (kódigo IATA: LHR, kódigo OACI: EGLL), situá na e parti wèst di Londres, ta e aeropuerto mas grandi di Reino Unido i di Oropa. Ku un kantidat di alrededor di 68 mion pasahero pa aña, ta hasi Heathrow un di e aeropuertonan mas drùk di mundu. Heathrow konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto Frankfurt am Main na Frankfurt, Alemania, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda di ta hèndel mas pasahero pa aña, e ta esun number dos di Oropa riba tereno di moveshon aeréo tras Paris-Charles de Gaulle siguí pa Frankfurt am Main. Aeropuerto London Heathrow ta e base di British Airways kual ta hasié e hub di aviashon Oropeo mas grandi pa e aliansa aeréo Oneworld. Banda di esei e ta un hub pa BMI i Virgin Atlantic Airways